A KŐOLAJ EREDETE. 
189 
Birdsey mészkő fosszil koralljaiból kőolaj csepeg. Az alsó devon corniferous mészkő 
szarualakú fosszil koralljainak kamrái kőolajjal telvék, ép úgy aHeliophyllum és 
Favosites kamrái Bertie mellett Buffalo átellenében. 
0. Fraas észlelte, liogy a kőolaj a Vörös-tenger partján Djebel Zeitnál egy 
régibb korallszirtből cseppenkint folyik ki. 
A fölsorolt helyeken növényi maradványok nem fordulnak elő s így a kőolaj 
csak is az összehalmozott állati hullák zsírjából keletkezhetett. 
Azon ellenvetés pedig, hogy ha a kőolaj állati organismusokból képződött, 
akkor nitrogéntartalmú vegyúletekkel kellene bírnia, az által megczáfoltatott, hogy 
több kőolajban és földgázban már kimutattak nitrogént. Ezen ellenvetés különben 
sem állja meg helyét, a mint ezt lejebb Engler kimutatja. 
A kőolaj képződési folyamatát illetőleg föltételezik, hogy az destillatio volt; 
de ennek módját, körülményeit, a nyomást és hőmérsékletet illetőleg nagyon elté¬ 
rők a vélemények, Doubree kísérleteiből annyi tűnik ki, hogy fából aránylag ala¬ 
csony hőmérséknél (de 100°-n felül) a természetes bitumenhez hasonló termények 
nyerhetők. 
Kramer is azt mondja, hogy a hőmérsék minden esetre kisebb volt, mint 
az, melynél a barnaszén lepárlási terményei nyerhetők. 
Orton azt mondja, hogy a kőolajnak aránylag alacsony hőnél (mindenesetre 
200 °-n alúl) kellett képződnie s a folyamatot azért nem destructiv, hanem spontán 
destillatiónak nevezi. Hogy ily folyamat egészen alacsony hőmérséknél lehetséges, 
azt Fraas észleletei Djebel Zeit-nál bizonyítják. 
A mi végre a kőolaj és bitumen előfordulását illeti, az e körül tett észlele¬ 
tek és tények alapján kiderült, hogy a kőolaj nemcsak másodlagos fekhelyen, hanem 
a primár vagy is a képződés helyén is előfordúl. 
Höfer * mindezekből a következő következtetéseket vonja le : 
1. A kőolaj állati eredetű ; az anyagot saurusok, téntahalak, korallok stb. 
szolgáltatták ; egyéb puha állatok is közreműködhettek, ezekről azonban kimutat¬ 
ható és meghatározható maradványok nincsenek. 
Míg a növényi anyagból átváltozás által kőszén, addig az állatiból kőolaj 
és a rokon bitumen keletkezett. 
2. Hogy a kőolaj egészen különös feltételek mellett képződhetett állati 
maradványokból s mifélék voltak e föltételek, eddigelé egyáltalán nincs kipuhatolva. 
3. Kőolaj minden földtani korszakban képződött, ezen korszakokból állati 
maradványok is fönmaradtak. Az archái rétegekben nincs kőolaj. 
4. A kőolaj csak akkor maradhatott eredeti fekhelyén, ha keletkezésekor 
el nem szállhatott. 
5. A kőolaj keletkezésénél nem valami nagy hőmérsék működött közre. 
6 . A kőolaj magasabb nyomás alatt keletkezett, a nyomásnak befolyása a 
chemiai folyamatra ismeretlen. 
7. A kőolaj fekhelyei vagy primárek vagy secundárek, úgy hogy ezek egy¬ 
mással összeköttetésben vannak vagy voltak. 
A földgázok ugyanazon matériából és ugyanazon folyamat által képződhettek. 
* Hans Höfer: Das Erdői und seine Verwandten. 
(147) 
